b'\n_START_ARTICLE_\nHaute-Savoie\n_START_SECTION_\nGeografi\n_START_PARAGRAPH_\nHaute-Savoie best\xc3\xa5r av 4 arrondissementer, inndelt i 294 kommuner og 35 kantoner._NEWLINE_I nord grenser departementet mot den sveitsiske kantonen Gen\xc3\xa8ve og Genfersj\xc3\xb8en; i \xc3\xb8st til den sveitsiske kantonen Wallis og Aostadalen i Italia; i vest til det franske departementet Ain, og i s\xc3\xb8r til departmentet Savoie._NEWLINE_Haute-Savoie har den st\xc3\xb8rste h\xc3\xb8ydeforskjellen av alle departementer i Frankrike; laveste punkt er 250 moh i Rh\xc3\xb4ne-dalen, og det h\xc3\xb8yeste er Mont Blanc p\xc3\xa5 4810 moh. Noen av verdens mest kjente skidestinasjoner ligger i Haute-Savoie.'